Ես դիտարկել ու շարունակում եմ դիտարկել բազում ֆորումներ, որովհետև այս հարցում ունեմ ոչ միայն աշխատանքային շահագրգռվածություն, այլ նաև զուտ անձնական, սկզբունքային: Տասը տարուց ավելի լինելով բազմաթիվ ֆորումների անդամ, շատերում մոդերատոր կամ ադմինիստրատոր, համարել ու համարում եմ, որ ֆորումային ֆորմատը հաղորդակցման/քննարկման համար ստեղծված լավագույն ու ամենահարմար ֆորմատն է, որի դերը հայկական համացանցում նորից պետք է բարձրացնել: Թե՛ իմ ֆորումում, թե՛ մյուս հայտնի ֆորումներում գրառումների/քննարկումների քանակը պակասել է ՄԻ ՔԱՆԻ անգամ: Ի հակադրություն դրա ԱՅՍ ՖՈՐՈՒՄՈՒՄ օրական գրառումների քանակը համեմատած նախորդ տարիների նույն ժամանակամիջոցի հետ պակասել է առավելագույնը 50 տոկոսով (իրականում ավելի քիչ), ընդ որում առավելապես ժամանցային/խաղային գրառումների հաշվին, որոնց դեմ, ի դեպ, եթե հիշողությունս չի դավաճանում, ոմանք բազմիցս բողոքել են: Այս ֆորումը լինելով թեմատիկ/մասնագիտական ֆորում դեռևս շնչում է ու աշխատում, ու սա անհերքելի է: Իհարկե՛ արդյունքը գոհացուցիչ չի, մենք շատ ավելի ակտիվ, շատ ավելի օգտակար, շատ ավելի մեծ պահանջարկ ունեցող ֆորում ենք ուզում ունենալ ու ինչպես նշել եմ նախորդ գրառմանս մեջ այդ ուղղությամբ ՇԱՐՈՒՆԱԿԵԼՈՒ ԵՆՔ ջանքեր գործադրել: